6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 246 της 20 Μαρτ./1 Απρ.1974 (ΦΕΚ Α΄87) Περί καθορισμού της διοικητικής και τεχνικής διαδικασίας του διαχωρισμού των κτηνοτροφικών κτημάτων κατ’ ατομικούς κλήρους ή κλήρους μικρών ομάδων κτηνοτρόφων. ΄Εχοντες υπ’ όψει: 1)Tας διατάξεις του άρθρ. 2 του Ν.Δ. 1334/1973 “περί τροποποιήσεως και συμπληρώσεως της περί αποκαταστάσεως κτηνοτρόφων νομοθεσίας”. 2)Την υπ’ αριθ. 672/1973 γνωμοδότησιν του Συμβουλίου της Επικρατείας, προτάσει των Ημετέρων επί των Εσωτερικών και Γεωργίας Υπουργών, απεφασίσαμεν και διατάσσομεν: ΄Αρθρ.1-3.-(Καταργήθηκαν από την παρ. 3 άρθρ. 18 Νόμ. 1734/16-26 Οκτ. 1987, ΦΕΚ Α΄189 κατωτ. σελ. 358). Εξαιρούμεναι του διαχωρισμού εκτάσεις  και διαχείρισις αυτών ΄Αρθρ.4.-1.Του διαχωρισμού εξαιρούνται κατά την κρίσιν της Επιτροπής: α)Αι αναγκαιούσαι διά την κοινήν χρήσιν και εκμετάλλευσιν υπό των κληρούχων εκτάσεις ή χώροι ως αι τεχνηταί ή φυσικαί πηγαί ποτισμού των ζώων, διαβάσεις κλπ. β)Αι απολύτου δασικής διαχειρίσεως εκτάσεις, αι συστάδες της αυτής κατηγορίας αι συνεχόμεναι προς συμπαγές δάσος, ως και αι συστάδες ελαιοδένδρων και ακροδρύων. γ)Αι ιματικαί πηγαί, τα λατομεία, τα ορυχεία, τα μεταλλεία, τα σπήλαια, οι αρχαιολογικοί και ιστορικοί χώροι, οι υγρότοποι, τα τοπία ιδιαιτέρου κάλλους, τα διατηρητέα μνημεία της φύσεως, τα αισθητικά δάση και οι Εθνικοί δρυμοί και δ)Αι εκτάσεις αι εμπίπτουσαι εντός παραθαλασσίας ζώνης πλάτους χιλίων μέτρων. 2.Την διοίκησιν και διαχείρισιν των εξαιρουμένων του διαχωρισμού των κατά την παρ. 1 του παρόντος, εκτάσεων του κτηνοτροφικού κτήματος, έχει ο οικείος ΣΑΑΜΚ. τηρουμένων των εκ διατάξεων ειδικών Νόμων εφ’ εκάστης κατηγορίας των ως άνω εκτάσεων οριζομένων. Η υλοτόμησις όμως επί των εκτάσεων τούτων δασικών δένδρων, διενεργουμένη δια δημοπρασίας κατά τα υπό του από 11.1.1941 ειδικού Κανονισμού «περί τρόπου διενεργείας δημοπρασιών των Συνεταιρισμών Αποκαταστάσεως Ακτημόνων Καλλιεργητών (ΣΑΑΚ)», οριζόμενα, ως και η κατά τα λοιπά εκμετάλλευσις αυτών, χωρούν κατά τας περί διαχειρίσεως μεν διατάξεις του Δασικού Κώδικος, υφισταμένου επί των εκτάσεων τούτων του εξ αδιαιρέτου δικαιώματος βοσκής των αποκατασταθέντων κληρούχων, πλήν η εκμετάλλευσις αύτη θα διενεργήται επί τω προέχοντι σκοπώ της αναπτύξεως της υπορόφου βλαστήσεως, διά την ακώλυτον και συνεχή κτηνοτροφικήν εκμετάλλευσιν. 3.Τα πάσης φύσεως έσοδα εκ της διοικήσεως ή διαχειρίσεως των εξαιρουμένων του διαχωρισμού εκτάσεων, περιέρχονται κατά το ήμισυ εις τον οικείον ΣΑΑΜΚ, κατατίθενται δε παρά τη ΑΤΕ και διατίθενται δι’ αποφάσεως του Νομάρχου προς εκτέλεσιν εργων βελτιώσεως του κτηνοτροφικού κτήματος. Το έτερον ήμισυ περιέρχεται εις το Ειδικόν Ταμείον Εποικισμού, πλήν των προερχομένων εσόδων εκ δασικών προϊόντων, δι’ α, το έτερον ήμισυ τούτου περιέρχεται εις τους αποκατασταθέντας κτηνοτρόφους και διανέμεται κατ’ αναλογίαν του κλήρου ενός εκάστου. 4.Μη υπάρχοντος ΣΑΑΜΚ, τούτο υποκαθιστά 3μελής Επιτροπή κληρούχων κτηνοτρόφων συγκροτούμενη υπό της Υπηρεσίας Γεωργίας της οικείας Νομαρχίας. 5.Επί αρχαιολογικών χώρων απαγορεύεται η βόσκησις άνευ αδείας της αρμοδίας Αρχαιολογικής Υπηρεσίας. Σελ. 236(α) Τεύχος Θ112-Σελ. 20 17.Β.ε.6 Αποκατάσταση Κτηνοτρόφων Κύρωσις Διαχωρισμού. ΄Εκδοσις Παραχωρητηρίων. Μεταγραφή ΄Αρθρ.5.-1.Η κατά την παρ. 5 του άρθρ. 3 του παρόντος οριστική απόφασις της Επιτροπής Διαχωρισμού και τα αντίστοιχα κτηματολογικά στοιχεία ταύτης, κυρούνται δι’ αποφάσεως του οικείου Νομάρχου, δημοσιευομένης εις την Εφημερίδα της Κυβερνήσεως. 2.Μετά την κύρωσιν του διαχωρισμού, εκδίδεται υπό της οικείας Δ/νσεως Γεωργίας παραχωρητήριον κυριότητος δια ολόκληρον το κτηνοτροφικόν κτήμα υπέρ της Κοινότητος των Κτηνοτρόφων, εν περιπτώσει εφαρμογής του άρθρ. 23 του Κώδικος Αποκαταστάσεως Κτηνοτρόφων, ή υπέρ του οικείου ΣΑΑΜΚ και ελλείψει τούτου (άρθρ. 3 παρ. 2 Ν.Δ. 1334/1973) υπέρ του Δημοσίου (Υπουργείον Γεωργίας). Εις έκαστον εκδιδόμενον παραχωρητήριον αναγράφονται άπαντες οι αποκατασταθέντες κτηνοτρόφοι δικαιούχοι νομής, το τεμάχιον ή τα τεμάχια εφ’ ών έκαστος έχει το δικαίωμα τούτο, ως και το τύχον οφειλόμενον τίμημα. 3.Αντίγραφον του παραχωρητηρίου επιδίδεται επί αποδείξει υπό της Δ/νσεως Γεωργίας, τόσον εις τον οικείον ΣΑΑΜΚ, όσον και εις έκαστον των εν αυτώ αναγραφομένων νομέων κτηνοτρόφων. 4.Η μεταγραφή των τίτλων κυριότητος ενεργείται, μερίμνη του οικείου φύλακος μεταγραφών, αποστελλομένου προς τούτο κεκυρωμένου αντιγράφου του τίτλου υπό της οικείας Δ/νσεως Γεωργίας, συνεγγραφομένης πρώτης υποθήκης υπέρ του Δημοσίου του εν τω τίτλω οριζομένου τιμήματος ή, εφ’ όσον δεν καθωρίσθη τοιούτον, η μεταγραφή ενεργείται κατά τα εν τη υπ’ αριθμ. 167/1.11.1961 πράξει του Υπουργικού Συμβουλίου οριζόμενα. Διά την παρ’ αμίσθων υποθηκοφυλάκων μεταγραφήν των ως άνω τίτλων, καταβάλλεται αυτοίς υπό του Ειδικού Ταμείου Εποκισμού πάγιον δικαίωμα εκ δραχ. 25. Η καταβολή ενεργείται επί τη βάσει καταστάσεων συντασσομένων υπό των ανωτέρω Υποθηκοφυλάκων και θεωρουμένων υπό του αρμοδίου Εισαγγελέως Πρωτοδικών. Διόρθωσις ή ακύρωσις παραχωρητηρίων ΄Αρθρ.6.-1.Μετά την κατά την παρ.1 του άρθρ. 5 του παρόντος Π.Δ/τος κύρωσιν του διαχωρισμού του κτηνοτροφικού κτήματος και προ της μεταγραφής των παραχωρητηρίων, δύναται ο οικείος Νομάρχης δι’ αποφάσεώς του, τη εισηγήσει  της Δ/νσεως Γεωργίας, να προβή εις την διόρθωσιν των κτηματολογικών  στοιχείων  εις τας κάτωθι περιπτώσεις: α)Συνεπεία τελεσιδίκου και αμετακλήτου δικαστικής αποφάσεως, β)συνεπεία αντικειμένης εις τον Νόμον ή εσφαλμένης καταχωρήσεως, εφ’ όσον το τελευταίον τούτο προκύπτει κατ’ αναμφισβήτητον τρόπον, εκ της όλης απαλλοτριωτικής διαδικασίας και γ)συνεπεία εμφιλοχωρησάντων τεχνικών σφαλμάτων, όσον αφορά εις τα όρια και το εμβαδόν του κτήματος, κατόπιν σχετικής προτάσεως της Υπηρεσίας Τοπογραφήσεων και Μηχανογραφήσεως του Υπουργείου Γεωργίας. 2.Μετά την μεταγραφήν των παραχωρητηρίων, επιτρέπεται η διόρθωσις ή ακύρωσις τούτων, τη επισπεύσει του εκ του εσφαλμένου παραχωρητηρίου θιγομένου, μόνον δι’ αποφάσεως του οικείου Ειρηνοδικείου, εκδιδομένης κατά την διαδικασίαν του άρθρ. 682 και επόμενα του Β.Δ. 657/1971 «περί κωδικοποιήσεως των διατάξεων του Κώδικος Πολιτικής Δικονομίας (Κ.Π.Δ.) και του εισαγωγικού αυτού Νόμου» Κατά της αποφάσεως ταύτης χωρεί έφεσις, απευθυνομένη ενώπιον του αρμοδίου Μονομελούς Πρωτοδικείου, μη επιτρεπομένης παραπομπής της υποθέσεως εις το Πολυμελές Πρωτοδικείον. Η σχετική απόφασις κοινοποιείται εις τον αρμόδιον Υποθηκοφύλακα μερίμνη του ενδιαφερομένου, προς ενημέρωσιν της οικείας του διορθουμένου ή ακυρουμένου παραχωρητηρίου μεταγραφής. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 240,06) Σελ. 240,07 Τεύχος 532-Σελ. 41 Αποκατάσταση Κτηνοτρόφων 17.Β.ε.6 17.Β.ε.6 Αποκατάσταση Κτηνοτρόφων